O **Villarreal Club de Fútbol** (en valenciano: *Vila-real Club de Futbol*) é un club de fútbol español da cidade de Vila-real, na provincia de Castelló. Foi fundado no ano 1923 e compite na Primeira División.

En 2008 acadou o subcampionato de Liga e en 2021 conseguiu o seu primeiro título, gañando a final da Europa League contra o Manchester United. Anteriormente, na tempada 2005-06, chegou ata as semifinais na Liga de Campións da UEFA, converténdose no mellor equipo debutante da competición baixo ese nome, sendo adestrador Manuel Pellegrini, o técnico máis exitoso da historia do club, que tamén foi subcampión de liga.

Historia
--------

O equipo xogou en divisións inferiores ata que na tempada 1997–98 acabou cuarto da Segunda División. Na promoción de ascenso a Primeira División xogou contra o SD Compostela, empatando os dous partidos, pero grazas ao valor dobre dos goles en campo contrario ascendeu á primeira categoría. O gol que supuxo o ascenso fíxoo Alberto Saavedra. Debutou por primeira vez neste torneo o 31 de agosto de 1998 contra o Real Madrid CF.

Gañou a Copa Intertoto no verán de 2003 clasificándose así para a Copa da UEFA. Na seguinte tempada o Villarreal acadou as semifinais da Copa da UEFA 2003–04, perdendo ante o seu veciño e finalmente campión Valencia CF. Con todo, ese verán volveu gañar a Copa Intertoto de novo, clasificándose para a Copa da UEFA da seguinte tempada, na que lograrían un novo grande éxito.

Na tempada 2004–05 quedou terceiro na Primeira División, tralo FC Barcelona e o Real Madrid CF, o que lles levou a xogar a Liga de Campións. Na fase de grupos, conseguiu eliminar a clubs de prestixio mundial coma o Manchester United inglés, o Glasgow Rangers escocés, ou o Inter de Milán italiano. O soño da final quedou frustrado polo Arsenal que eliminou o Villareal nas semifinais.

Na tempada 2007–08 cun balance de 17 vitorias, 5 empate e 7 derrotas en 29 xornadas, o Villarreal asinou o seu mellor arranque ligueiro da historia, con 56 puntos, a tan só 6 puntos do Real Madrid CF. O 4 de maio de 2008, tras gañar ao Recreativo de Huelva no Nuevo Colombino (0–2), e tras a derrota do FC Barcelona no Santiago Bernabéu (4–1), o Villarreal asegurouse matematicamente o subcampionato ligueiro a falta de dúas xornadas, co que participarían por segunda vez na súa historia na Liga de Campións da UEFA, esta vez sen disputar a fase previa. E isto de man de Manuel Pellegrini.

Partido disputado entre o Deportivo da Coruña e o Villarreal CF.
Na tempada 2011–12, tras cambiar de adestrador en dúas ocasións (Juan Carlos Garrido comezou a campaña, sendo substituído por José Francisco Molina e este por Miguel Ángel Lotina) e tras xogar doce anos consecutivos na máxima categoría, o Villarreal CF retornou á Segunda División. O descenso consouse na derradeira xornada do campionato cunha derrota en El Madrigal contra o Atlético de Madrid (0–1).

O 6 de xuño de 2012 anunciouse que o adestrador na nova etapa en Segunda División sería Manuel Preciado, falecendo un día despois, sen chegar a ser presentado. Finalmente foi Julio Velázquez o adestrador, que sería substituído logo dunha primeira volta irregular por Marcelino García Toral. O equipo acabou en segunda posición, volvendo a Primeira División só un ano despois do descenso.

Uniforme
--------

* **Uniforme titular:** Camiseta amarela, pantalón amarelo e medias amarelas.
* **Uniforme alternativo:** Camiseta azul, pantalón azul e medias azuis escuras.

Estadio
-------

Vista do Estadio de la Cerámica.

*Artigo principal**:* Estadio de la Cerámica.
O estadio no que xoga o equipo é o **estadio de la Cerámica**. Inaugurouse o 17 de xuño de 1923 baixo o nome de *Campo del Villarreal*, cun partido entre o CD Castellón e o Cervantes. En 1925 pasou a chamarse **El Madrigal**, nome que mantería ata 2017, na honra dos antigos terreos onde se atopa o recinto deportivo. Actualmente ten unha capacidade de 25.000 espectadores e unhas dimensións de 105 por 68 metros.

Durante a súa historia sufriu varias remodelacións. A primeira remodelación levou a cabo no verán de 1952. Durante os anos 60 o club construíu unha pequena cuberta, e durante os anos 1971/72 as gradarías da parte sur do estadio foron terminadas. No 1988 a galería foi demolida para construír unha nova. Para o 75º aniversario do estadio, o club comezou novas renovacións. As gradarías do sur foron novamente demolidas, para instalar unhas novas con cuberta e un anfiteatro, tamén un centro VIP. A cabeceira norte foi reconstruída, culminando os traballos na Liga do ano 1999-00.

Datos do club
-------------

* **Tempadas en 1ª:** 18 (incluída a 2017/18)
* **Tempadas en 2ª:** 10
* **Tempadas en 2ªB:** 4
* **Tempadas en 3ª:** 23
* **Posto na Clasificación histórica da Primeira división:** 20º
* **Mellor posto na liga**: 2º (2007-08)
* **Goleador histórico en Primeira**: Diego Forlán con 54 goles
* **Máximo goleador**: Diego Forlán con 25 goles (2004-05, trofeo Pichichi e Bota de Ouro)
* **Partidos en Liga**:
	+ **Maior triunfo de local**: 5-0 fronte ó Salamanca (1998-99, x.4); 5-0 fronte ó Celta (2002-03, x.34); 5-0 fronte ó Tenerife (2009/10, x.9)
	+ **Maior triunfo de visita**: 0-4 fronte á Real Sociedad (2004-05, x.22)
	+ **Maior derrota de local**: 0-5 fronte ó Real Madrid (2007-08, x.2)
	+ **Maior derrota de visita**: 5-0 fronte ó Recreativo de Huelva (2002-03, x.31)
	+ **Maior empate de local**: 4-4 fronte ó Atlético de Madrid (2008-09, x.8)
	+ **Maior empate de visita**: 3-3 en varias ocasións.
* **Partidos en competicións europeas**:
	+ **Maior triunfo en Liga de Campións**: 6-3 fronte ó Aalborg BK (2008-09, x.3 da fase de grupos).
	+ **Maior triunfo en Copa da UEFA**: 4-0 fronte ó Aigaleo Athens (2004-05, x.4 da fase de grupos)
	+ **Maior derrota en Liga de Campións**: 0-3 fronte ó Arsenal FC (2008-09, volta de cuartos de final)

### Historial por tempadas

| **Tempada** | **Categoría** | **Posto** | **Copa do Rei** |
| --- | --- | --- | --- |
| de 29–30 | Rexional | — |  |
| ata 55–56 | Rexional | — |  |
| 1956/57 | 3ª | 8º |  |
| 1957/58 | 3ª | 5º |  |
| 1958/59 | 3ª | 6º |  |
| 1959/60 | 3ª | 12º |  |
| 1960/61 | 3ª | 14º |  |
| from 61–62 | Rexional | — |  |
| to 66–67 | Rexional | — |  |
| 1967/68 | 3ª | 3º |  |
| 1968/69 | 3ª | 9º |  |
| 1969/70 | 3ª | 1º | 3ª Rolda |
| 1970/71 | 2ª | 16º | 1/16 |
| 1971/72 | 2ª | 17º | 1/32 |
| 1972/73 | 3ª | 12º | 1/64 |
| 1973/74 | 3ª | 12º | 1/64 |
| 1974/75 | 3ª | 8º | 1/64 |
| 1975/76 | 3ª | 13º | 1/64 |
| 1976/77 | Rexional | 2º |  |
| 1977/78 | 3ª | 15º | 1ª Rolda |

| **Tempada** | **Categoría** | **Posto** | **Copa do Rei** |
| --- | --- | --- | --- |
| 1978/79 | 3ª | 13º | 1/64 |
| 1979/80 | 3ª | 9º | 1/64 |
| 1980/81 | 3ª | 16º | 1ª Rolda |
| 1981/82 | 3ª | 7º |  |
| 1982/83 | 3ª | 14º |  |
| 1983/84 | 3ª | 13º |  |
| 1984/85 | 3ª | 14º |  |
| 1985/86 | 3ª | 6º |  |
| 1986/87 | 3ª | 3º | 1/16 |
| 1987/88 | 2ªB | 2º | 2ª Rolda |
| 1988/89 | 2ªB | 4º | 1ª Rolda |
| 1989/90 | 2ªB | 18º |  |
| 1990/91 | 3ª | 2º | 2ª Rolda |
| 1991/92 | 2ªB | 2º | 2ª Rolda |
| 1992/93 | 2ª | 13º | 1/4 |
| 1993/94 | 2ª | 16º | 1/16 |
| 1994/95 | 2ª | 10º | 1/16 |
| 1995/96 | 2ª | 15º | 1/64 |
| 1996/97 | 2ª | 10º | 1/16 |
| 1997/98 | 2ª | 4º | 1/64 |

| **Tempada** | **Categoría** | **Posto** | **Copa do Rei** | **LC** | **UEFA** |
| --- | --- | --- | --- | --- | --- |
|
| 1998/99 | 1ª | 18º | 1/8 |  |  |
| 1999/00 | 2ª | 3º | 1/8 |  |  |
| 2000/01 | 1ª | 7º | 1/64 |  |  |
| 2001/02 | 1ª | 15º | 1/4 |  |  |
| 2002/03 | 1ª | 15º | 1/32 |  |  |
| 2003/04 | 1ª | 8º | 1/8 |  | 1/2 |
| 2004/05 | 1ª | 3º | 1/32 |  | 1/4 |
| 2005/06 | 1ª | 7º | 1/8 | 1/2 |  |
| 2006/07 | 1ª | 5º | 1/8 |  |  |
| 2007/08 | 1ª | 2º | 1/4 |  | 1/16 |
| 2008/09 | 1ª | 5º | 1/16 | 1/4 |  |
| 2009/10 | 1ª | 7º | 1/8 |  | 1/16 |
| 2010/11 | 1ª | 4º | 1/4 |  | 1/2 |
| 2011/12 | 1ª | 18º | 1/16 | 1/16 |  |
| 2012/13 | 2ª | 2º | 2ª Rolda |  |  |
| 2013/14 | 1ª |  |  |  |  |

Xogadores
---------

*Categoría principal: Xogadores do Villarreal CF.*
### Cadro actual

*Actualizado a 30 de xaneiro de 2020.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | España | Sergio Asenjo |
| 2 | DEF | España | Mario Gaspar |
| 3 | DEF | España | Raúl Albiol |
| 4 | DEF | España | Pau Torres |
| 6 | DEF |  | Ramiro Funes Mori |
| 7 | MED | España | Gerard Moreno |
| 8 | MED | España | Santi Cazorla |
| 9 | DIA |  | Carlos Bacca |
| 10 | MED | España | Vicente Iborra |
| 11 | MED | Nixeria | Samuel Chukwueze |
| 13 | POR | España | Andrés Fernández |
| 14 | MED | España | Manu Trigueros |

 |  | 

| Nº | Posto | País | Xogador |
| --- | --- | --- | --- |
| 15 | MED | España | Manu Morlanes |
| 16 | DEF | España | Xavi Quintillà |
| 17 | DIA | España | Paco Alcácer |
| 18 | DEF | España | Alberto Moreno |
| 19 | MED |  | André-Frank Zambo Anguissa |
| 20 | DEF | España | Rubén Peña |
| 21 | MED | España | Bruno Soriano |
| 22 | DEF |  | Sofian Chakla |
| 23 | MED | España | Moi Gómez |
| 24 | MED | España | Javi Ontiveros |
| 25 | POR |  | Mariano Barbosa |
| 26 | MED | Uruguai | Ramiro Guerra |

 |

Palmarés
--------

### Torneos rexionais

* **Campionato Rexional de Afeccionados (1):** 1951

### Torneos nacionais

* Subcampión da Liga de España (1): 2007-08
* Subcampión da Segunda División (1): 2012-13
* **Terceira División de España (1):** 1969-70
* **Primeira Rexional da Comunidade Valenciana (3):** 1935-36, 1955, 1966-67

### Torneos internacionais

* **UEFA Europa League (1)**: 2021
* **Copa Intertoto da UEFA (2)**: 2003, 2004
* Subcampión da Copa Intertoto (2): 2002, 2006

### Premios e distincións

* Mellor equipo do mundo do mes de decembro de 2004 segundo a IFFHS.
* Premio ó Fomento e Promoción do Deporte en 2007 para a Escola de Fútbol do Villarreal na Iª Edición dos Premios Nostresport.

Filiais
-------

### Villarreal B

*Artigo principal**:* Villarreal B.
O **Villarreal Club de Fútbol B** é o primeiro equipo filial do Villarreal. Foi fundado no ano 1999 e xurdiu coa idea de fornecer xogadores para o primeiro persoal do club. Debutou en Terceira División na tempada 2003-2004, ascendeu a Segunda División B na 2006-2007 e a tempada 2008-2009 ascendeu a Segunda División A. En 2012 descendeu novamente a Segunda B polo descenso do primeiro equipo a Segunda.

### Villarreal C

*Artigo principal**:* Villarreal CF C.
O **Villarreal Club de Fútbol C** é o segundo equipo filial do Villarreal. Foi fundado no ano 2002. Debutou en Rexional Preferente na tempada 2004-2005 e ascendeu a Terceira División na 2006-2007.

Notas
-----

1. ↑  ""Muere Manolo Preciado que acababa de fichar por el Villarreal"". Arquivado dende o orixinal o 09 de xuño de 2012. Consultado o 07 de xuño de 2012.
2. ↑  "O Club do Mes do Mundo" (en español e inglés). IFFHS. Consultado o 21 de xaneiro de 2008.
3. ↑  "Iª Edición dos Premios Nostresport". Arquivado dende o orixinal o 14 de abril de 2008. Consultado o 13 de febreiro de 2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Villarreal Club de Fútbol*** |

### Ligazóns externas

* Páxina oficial do club
* Historia e presente do Villarreal CF

| * v
* c
* e
LALIGA EA SPORTS – 2023-24 |
| --- |
| 
* Alavés
* Almería
* Athletic Club
* Atlético de Madrid
* Barcelona
* Betis
* Cádiz
* Celta
* Getafe
* Girona
* Granada
* Las Palmas
* Mallorca
* Osasuna
* Rayo Vallecano
* Real Madrid
* Real Sociedad
* Sevilla
* Valencia
* Villarreal

 |

|  |  |
| --- | --- |
| Control de autoridades | 
* Wd: Q12297
* WorldCat
* VIAF: 158950732
* EBID: ID
* GEC: 0251734
* LCCN: nb2012022486

 |